section_heading: Vjerovanja
paragraph_text: Na području Murse dosad nije pronađen niti jedan hram. O religiji možemo govoriti na osnovi brojnih pronađenih žrtvenika, reljefa, sitne plastike od kamena, bronce, kosti i gline, te prikaza božanstava na svjetiljkama i posudama. Na temelju pronađenih žrtvenika možemo zaključiti da je u koloniji Mursi najviše štovan bog Jupiter. Na području Osijeka je ukupno 35 žrtvenika, 15 je posvećeno vrhovnom božanstvu Jupiter<nowiki/>u. Do danas je u Mursi pronađeno 2 žrtvenika posvećena kapitolskom trojstvu (Jupite<nowiki/>r, Junona i Minerva). O štovanju i omiljenosti Herkul<nowiki/>a u Mursi svjedoči nam pronađena brončana i kamena plastika. Dvije skulpture Merkur<nowiki/>a s područja Osijek<nowiki/>a svjedoče nam o njegovom štovanju. Među domaćim božanstvima, koji su bili uključeni u pantenon rimskih bogova, najpoznatiji je bog Silvan, kojeg je štovalo stanovništvo autohtonog porijekla. U vrijeme dinastije Severa štovanje egipatskih kultova u Mursi bilo je na vrhuncu. Kamena stela posvećena Izid<nowiki/>i, Oziris<nowiki/>u i božici Neftis, šaupti statua od terakote te fragment stele posvećen Serapis<nowiki/>u svjedoče nam o tome da je u Mursi bilo štovatelja egipatskih kultova. Od orijentalnih kultova najpopularniji je bio kult Mitre, o čemu nam svjedoči fragmentirane zavjetne ploče na kojima je reljefno prikazano žrtvovanje bika te jedan žrtvenik. Postojanje Kibelina kulta u Mursi dokazuje mramorna statua koja se nalazi u njenom svetištu kao i statua od gline, proizvod domaće radionice za kućno svetište.